《赠张澹轩携子养病南归上海同年九苞乃尊也》
明代·湛若水

高士传中知仲蔚，大丘车里著长文。班衣随地将莱子，昼锦还家问铁君。

海鹤避人翻逐子，樯乌冲浪忽穿云。莫将药裹妨诗兴，夹岸春光到楚分。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。